Diari Oficial de la Generalitat Valenciana


Sumari del DOGV 9876, del 21-06-2024 (2024/6023)

RESOLUCIÓ de 19 de juny de 2024, del conseller d'Agricultura, Ramaderia i Pesca, per la qual s'aprova l'ampliació de crèdit disponible per a la concessió de subvencions a l'empara de la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6023


Data del document
:   19-06-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

RESOLUCIÓ de 19 de juny de 2024, del conseller d'Agricultura, Ramaderia i Pesca, per la qual s'aprova l'ampliació de crèdit disponible per a la concessió de subvencions a l'empara de la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023. [2024/6023]  
El Reial decret 948/2021, de 2 de novembre, va aprovar les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III) en el marc del Pla de recuperació, transformació i resiliència (BOE 263, 03.11.2021).  
  
Per Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, s'establix la convocatòria d'ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023 (DOGV 9629, 30.06.2023).  
L'import global màxim del programa de suport per a l'aplicació d'agricultura de precisió i tecnologies 4.0 en el sector agrícola i ramader, per a la convocatòria 2023 és de 634.160 euros. No obstant això, d'acord amb el resolc sext de la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, l'import abans esmentat tenen el caràcter d'ampliable.  
D'esta manera, s'incorpora un disponible de romanents 2023 del 2022 de 40.057,67 euros al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023.  
La Resolució de 19 d'octubre de 2023, de la Conselleria d'Hisenda, Economia i Administració Pública, autoritza una generació de crèdits per ingressos finalistes procedents del Ministeri d'Agricultura, Pesca i Alimentació. D'acord amb el seu resolc tercer, l'import generat implica un increment en la línia de subvenció denominada «Programa de suport per a l'aplicació d'agricultura de precisió i tecnologies 4.0 en el sector agrícola i ramader», per valor de 205.676,80 euros.  
  
Mitjançant l'Acord de 12 de març de 2024, del Consell, s'autoritza la incorporació de crèdits de l'exercici 2023 a 2024, procedents del Pla de recuperació, transformació i resiliència finançat pel Mecanisme europeu de recuperació i resiliència, per import total d'0.549.275.033,09 euros. D'acord amb l'annex, la línia S8819 del programa 714.M00.7 presenta un disponible de 245.734,47 euros.  
Mitjançant la Resolució de 24 de maig de 2024, de la Conselleria d'Hisenda, Economia i Administració Pública, s'autoritza un ajust entre dotacions de línies de subvenció de l'annex de transferència i subvencions de capital del programa 714M00, MRR Agricultura i Desenvolupament Rural, de la Conselleria d'Agricultura, Ramaderia i Pesca, i s'incrementa la dotació de la línia de concurrència competitiva S1107 per import de 328.175,36 euros.  
En conseqüència, amb l'anterior, de conformitat amb el que s'establix en l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, resolc:  
  
Aprovar i donar publicitat a l'ampliació en 573.909,83 euros del crèdit disponible per a la convocatòria de les ajudes de la Comunitat Valenciana al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023, aprovada mitjançant Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, amb càrrec a la partida pressupostària següent:  
  
Secció: 12. Agricultura, ramaderia i pesca  
Centre Gestor: R98171753UG04322  
Subprograma: 714.M00 MRR. Agricultura i desenvolupament rural  
Capítol: 7  
Línia: S1107 Programa de suport per a l'aplicació d'agricultura de precisió i tecnologies 4.0 en el sector agrícola i ramader  
Import global màxim: 1.208.069,83 euros  
  
València, 19 de juny de 2024.- El conseller d'Agricultura, Ramaderia i Pesca: José Luis Aguirre Larrauri.